சுத்தாத்துவைதம்
{{Hinduism small}}
 '''தூவல்லிருமை''' அல்லது '''சுத்தாத்துவைதம்''' என்பது, [[வல்லபாச்சார்யா|வல்லபாச்சாரியாரால்]] ([[பொது ஊழி|பொ.ஊ.]] 1479 - 1531) முன்வைக்கப்பட்ட, [[வேதாந்தம்|வேதாந்தக்]] கோட்பாடுகளில் ஒன்றும், [[வைணவம்|வைணவக்]] கொள்கைகளில் ஒன்றும் ஆகும். '''[[செம்பெருந்தாயம்#விண்ணவ செம்பெருந்தாயங்கள்|வல்லப செம்பெருந்தாயம்]]'''. என்றும் அழைக்கப்படும் இக்கோட்பாடு, நெறி வடிவத்தில் இனங்காணப்படும்போது ''''புஷ்டி மார்க்கம்''' எனப்படுகின்றது. வைணவக் கொள்கையே எனினும், இது '''[[சிறீநாதன்]]''' என்னும் வடிவில் அமர்ந்திருக்கும் [[கண்ணன்|கண்ணனையே]] முழுமுதல் என்கின்றது.&lt;ref name = Martin&gt;Martin, Nancy M., &quot;North Indian Hindi devotional literature&quot; in {{Harvnb|Flood|2003|pp=182–198}}&lt;/ref&gt; இதே சொல்லாடலை [[சைவ சித்தாந்தம்|வைதீக சுத்தாத்துவிதம்]] என்ற பெயரில் [[சைவம்|சைவர்களும்]] பயன்படுத்தும் போதும், கொள்கையளவில் இரண்டின் பொரு்ளும் வேறு வேறு.&lt;ref name = siv&gt;Murugesa Mudaliar (1979) &quot;The relevance of Saiva siddhanta philosophy: being lectures delivered at the Banaras Hindu University and the Allahabad University&quot;  Annamalai University 2nd edition, p.79&lt;/ref&gt;
 
 ==கொள்கைகள்==
 நாற்பெரும் [[செம்பெருந்தாயம்#விண்ணவ செம்பெருந்தாயங்கள்|விண்ணவ செம்பெருந்தாயங்களில்]], இன்று உருத்திர செம்பெருந்தாயத்தின் இடத்தில் இத்தூவல்லிருமை வைத்து நோக்கப்படுகிறது.&lt;ref&gt;Stephen Knapp (2005) &quot;The Heart of Hinduism: The Eastern Path to Freedom, Empowerment, and Illumination&quot; Page 38, {{ISBN|0595350755}}&lt;/ref&gt; (ஏனைய மூன்றும் முறையே ஸ்ரீ, பிரம்ம, குமார செம்பெருந்தாயங்கள் என்று அறியப்படும் [[விசிட்டாத்துவைதம்|விதப்பொருமை]], [[துவைதம்|இருமை]], [[துவைதாத்துவைதம்|ஈரல்லிருமை]] எனும் கோட்பாடுகள் ஆகும்.) சங்கரரின் அல்லிருமையைப் போல், அது இந்த முழு உலகும் [[மாயை]] (பொய்த்தோற்றம்) என்று கூறாமல், உலகம் என்றுமுள்ள மெய்ப்பொருள் என்கின்றது.&lt;ref&gt;Rajendra Jindel (1976) &quot;Culture of a Sacred Town: A Sociological Study of Nathdwara - Page 36 {{ISBN|8171540406}}&lt;/ref&gt; 
 [[File:Shri mahaprabhuji.jpg|x216px|thumb|right|[[வல்லபாச்சார்யா|வல்லபர்]] தூவல்லிருமையின் நிறுவுநர்]]
 வல்லபரின் பார்வையில், கண்ணன் ஒருவனே ஏக இறைவன், முழுமுதற்பொருள். உருவமற்ற, குணங்களற்ற [[பிரம்மம்|பரம்பொருளை]] முன்வைக்காமல், [[வைகுந்தம்]], [[சத்ய லோகம்]], [[கைலாயம்]] என்பவற்றுக்கும் மேலே, மூவருக்கும் முதல்வனாக [[கோலோகம்|கோலோகத்தில்]] அமர்ந்திருக்கும் கோபாலனையே அவர் மெய்ப்பொருள் என்கின்றார்.&lt;ref&gt;Roma Chaudhuri (1975) &quot;Ten Schools of the Vedānta: Further reflections on the five schools of the Vedanta&quot; page 113&lt;/ref&gt; இறைவனின் புகழைக் கனிந்து பாடி அதன் மூலமே கோலோகத்தை அடைதல் எனும் வீடுபேற்றை ஒருவன் பெற முடியும் என்பது புஷ்டி மார்க்கத்தின் மையக்கரு. இது '''பிரம்மசம்பந்தம்''' (இறையோடு தொடர்புறுதல்) என்று கூறப்படுகின்றது.&lt;ref&gt;Jethalal Govardhandas Shah (1969) &quot;Shri Vallabhacharya: His Philosophy and Religion - Page 346&lt;/ref&gt; புஷ்டி மார்க்கத்தினர், பிரம்ம சம்பந்த மந்திரம் என்று எட்டெழுத்து மந்திரத்தை (ஸ்ரீ க்ருஷ்ண சரணம் மம:) எப்போதும் ஓதுவர்.&lt;ref name =Beck&gt;{{Harvnb|Beck|1993|pp=194–195}}&lt;/ref&gt;&lt;ref name= Colas&gt;Colas, Gerard, &quot;History of {{IAST|Vaiṣṇava}} traditions&quot; in {{Harvnb|Flood|2003|pp=229–270}}&lt;/ref&gt;
 
 கோலோகமாம் [[பிருந்தாவனம்|பிருந்தாவனத்தில்]] என்றென்றும் இறைவனின் அருகே வாழ்ந்துகொண்டு அவனுக்குத் திருத்தொண்டு புரிவதே புஷ்டி மார்க்கிகளின் வீடுபேறு. இறைவனை அடைய [[ஞானம்]] ஓர் வழிதான் என்றாலும், [[பக்தி யோகம்|பக்தி]]யே சிறந்தவழி.  பக்தியை சிக்கற்படுத்திக் கொள்ளும் ஏனைய நூல்கள் போலன்றி, வல்லபரின் போதனைகள் வீடுபேற்றைத் தரும் &quot;புஷ்டி பக்தி&quot;யை முன்வைக்கின்றன. மனம், வாக்கு, காயம் அனைத்தையும் ஆண்டவனுக்குப் படையல் செய்து ('''ஆத்ம நிவேதனம்''') அளவற்ற பேரன்பும் இன்பமும் கொண்டவர்களாக, [[கோபியர்]] போல கோபாலனை வழிபடுவதே புஷ்டி பக்தி எனப்படுகின்றது.&lt;ref name = krish/&gt;
 
 ==மெய்யியல்==
 [[File:Sri nathji.jpg|thumb|right|வல்லப செம்பெருந்தாயத்தின் இறைவன் - [[சிறீநாதன்]]]]
 வல்லப செம்பெருந்தாயத்தின் படி, நெருப்பும் அதன் சுவாலைச் சுடரும் போல, [[பதி|இறைவனுக்கும்]], [[பசு|ஆன்மா]]வுக்கும் எவ்வித வேறுபாடும் இல்லை. அவனது திருவிளையாடலால், தம்மைத் தனித்தனி உயிர்களாகக் கருதி ஆன்மாக்கள் அல்லலுறுகின்றன. எனினும், சத்+சித்+ஆனந்தம் (சச்சிதானந்தம்) எனும் இறைவனின் முப்பெரும் இயல்புகளையும் தன்னில் உணரும் கணம், ஆன்மாக்கள் வீடுபேறடைகின்றன.&lt;ref name = krish&gt;Edwin F. Bryant (2007) &quot;Krishna : A Sourcebook&quot;  Page 479 {{ISBN|0195148916}}&lt;/ref&gt;  தன்னிலிருந்தே உலகங்களையும் உயிர்களையும் படைத்த சிறீநாதன், [[பிரளயம்|பேரூழிக்]] காலத்தில் அவற்றை மீளத் தன்னுள் ஒடுக்கிக் கொள்வான்.அனைத்தும் அவனது விளையாடலே&lt;ref&gt;{{Cite web |url=http://www.pushtimarg.net/newPushti/pushti_vidhanam/book/english/bramhavaad.pdf |title=கோசுவாமி ராகுநாத்ஜி, &quot;வல்லபரின் தூவல்லிருமையின் அமைப்பு (ஆங்கில ஆய்வுக் கட்டுரை)&quot; |access-date=2016-01-27 |archive-date=2016-04-04 |archive-url=https://web.archive.org/web/20160404040213/http://www.pushtimarg.net/newPushti/pushti_vidhanam/book/english/bramhavaad.pdf |url-status=dead }}&lt;/ref&gt;
 
 ==புஷ்டி மார்க்கிகள்==
 [[உத்தரப் பிரதேசம்|உத்தரப் பிரதேசத்தின்]] [[பிருந்தாவனம்|பிருந்தாவனமே]] இந்நெ்றியின் தோற்றுவாய் என்ற போதும், [[இராசத்தானம்]], [[குஜராத்|கூர்சரப்]] பகுதிகளிலேயே புஷ்டி மார்க்கிகள் இன்று அதிகம் வாழ்கின்றனர்.&lt;ref name = Beck/&gt; [[இராசத்தானம்|இராசத்தானத்தின்]] நாதத்துவரையில் அமைந்துள்ள [[சிறீநாதன்]] ஆலயமே இவர்தம் முக்கிய வழிபாட்டுத் தலம். [[சூர்தாசர்]], கிருஷ்ணதாசர், பரமானந்தர், கும்பணதாசர், சதுர்ப்புயர், நந்ததாசர், சித்தசுவாமி, கோவிந்ததாசர் ஆகிய எட்டுப் புஷ்டிமார்க்கக் கவிஞர்களின் (அட்டசாப்) பாடல்கள் தூவல்லிருமையரால் போற்றப்படுகின்றன.
 
 ==சிவ சுத்தாத்துவிதம்==
 [[சைவ சித்தாந்தம்|சைவர்களின் தூவல்லிருமையானது]], புஷ்டி மார்க்கிகளின் தூவல்லிருமையிலும் வேறுபட்டது.  எனினும், உலகைப் பொய்த்தோற்றமில்லை என்று அவை வற்புறுத்தும் பாங்கிலும், இறைவனின் திருவருட்சக்தியே [[மாயை]] என்பதை வலியுறுத்தும் விதத்திலும் சைவ - வைணவ தூவல்லிருமைகள் ஓரளவு ஒத்துப் போகின்றன.&lt;ref name = siv/&gt;
 
 ==உசாத்துணைகள்==
 {{reflist}}
 
 ==மேலதிக வாசிப்புக்கு==
 *{{cite book|last=Beck|first = Guy L.
  |authorlink= Guy Beck
  |title=Sonic theology: Hinduism and sacred sound
  |publisher=University of South Carolina Press
  |location=Columbia, S.C
  |year=1993
  |pages=
  |isbn=0-87249-855-7
 }}
 *{{Citation| last=Flood| first=Gavin (Ed)
  | authorlink = Gavin Flood
  | year=2003
  | title=Blackwell companion to Hinduism
  | place=
  | publisher= Blackwell Publishing
  | edition=
  | isbn=0-631-21535-2
 }}
 
 ==வெளி இணைப்புகள்==
 * [http://www.justforkidsonly.com/truth/?cat=817 Suddhatvaita in brief (English)]
 * [http://www.jeyamohan.in/7583 தூய அத்வைதம் - ஜெ. கட்டுரை]
 
 [[பகுப்பு:இந்து மெய்யியல் கருத்துருக்கள்]]
 [[பகுப்பு:வைணவ சமயம்]]
 [[பகுப்பு:இந்து சமயம்]]
 [[பகுப்பு:அத்துவிதம்]]